section_heading: 21. do 26. srpnja
paragraph_text: Sutradan, 21. srpnja, 17. divizija smijenila je 4. br. 2. divizije i zauzela položaj: 15. br. od Gradine do Ivanovog brda, 2. br. prema Kacuberu, od Simovče do Ostožera, 6. br. u području Kaludre. Poslije smjene, 4. br. je 22. srpnja prešla u napad, zauzela Balj i selo Šekular, 23. srpnja izbila na Sjekiricu i ugrozila Nijemcima odstupnicu za Čakor. Dok su 2. i 3. divizija vezivale njemačke snage sjeverno i zapadno od Andrijevice, 17. divizija je s 2. br. zauzela Turjak, a s 6. br. prodrla istočno od Čakora. Za to vrijeme 5. divizija izbila je na greben Sjekirice i s dijelom snaga ovladala Čakorom i Devojačkim kršem, a 4. br. 2. divizije prodrla je do sela Gornje Ržanice. Pod pritiskom 2. i 3. divizije Nijemci su se povukli s Rujišta prema Andrijevici. Daljnjim napadima 2. i 3. brigade sjeverozapadno, i 9. brigade zapadno od Andrijevice, a uz sudjelovanje 5. brigade koja je preko Jerinje glave i Zeletina ugrožavala odstupnicu prema Murinou, što je Nijemci primoralo da napuste Andrijevicu. Pritiskom 2, 3. i 5. divizije, 21. SS divizija, 14. pukovnija 7. SS divizije i borbena grupa Strippel sabijeni su u obruč u prostoru Murinoa. U nastavku borbi, 25. srpnja, okružene njemačke snage pretrpjele su teške gubitke, a 21. SS divizija potpuno je razbijena i zbog pretrpljenih gubitaka kasnije svedena na borbenu grupu Skenderbeg.